Gorski kotar
Gorski kotar je sastavni dio Primorsko-goranske županije, Republika Hrvatska. Taj šumsko-brdski kraj nalazi se na području kroz koje se prolazi putujući između Zagreba i Rijeke. Središte te regije je grad Delnice, a od poznatijih mjesta izdvajaju se još i Mrkopalj, Čabar, Fužine, Lič, Ravna Gora, Skrad, Vrbovsko i Brod Moravice. Nacionalni park Risnjak smješten je u ovom dijelu Republike Hrvatske. Gorski kotar obiluje prirodnim ljepotama i zanimljivostima, a depopulacija koja je zahvatila taj kraj nakon Drugog svjetskog rata učinila je neke prostore potpuno nenaseljenima, odnosno prepuštenima divljoj prirodi. U posljednje vrijeme, Gorski kotar se polahko oživljava, više inicijativama pojedinaca, nego sistemskim mjerama Vlade ili drugih državnih institucija.